नेपाल सरकार
महिला, बालबालिका, लैङ्गिक तथा यौनिक अल्पसङ्ख्यक र सामाजिक सुरक्षा मन्त्रालय
बाढी तथा मानवीय संकटसम्बन्धी दैनिक कार्य अपडेट
मिति: २०८३ भदौ २८ गते / 13 September 2026
1. भोटेकोशी बाढी प्रभावित बालबालिकाको अस्थायी संरक्षण
भोटेकोशी बाढी प्रभावित बालबालिकाको अस्थायी संरक्षणका लागि ललितपुरको गोदावरी नगरपालिका, ठेचोमा अस्थायी संरक्षण केन्द्र सञ्चालनका लागि केन्द्रमा सरसफाई, भान्छा निर्माण तथा मुख्य भवनमा टायल लगाउने काम भइरहेको छ। CCTV जडान कार्य सम्पन्न भएको छ। भान्छा निर्माणको कार्य भइरहेको छ। ब्लक ‘A’ मा पुरानो जस्ता हटाएर पारदर्शी जस्ता राख्ने काम भइरहेको छ। अस्थायी शौचालय निर्माणको कार्य भइरहेको छ।
2. विपद् प्रभावित स्थानीय तहमा रहेका ज्यान जोखिममा रहेका गर्भवती, सुत्केरी तथा नवजात शिशुको हवाई उद्धार
[bookmark: _GoBack]भाद्र २७ गते गोरखाको चुमनुव्री गाउँपालिका चुम्खेत निवासी बर्ष २३ कि यलिना लामालाई जटिल स्वास्थ्य समस्या सृजना भई स्थानीय स्वास्थ्य संस्था मा उपचार हुन नसकेकाले हवाई उद्दार गरी परोपकार प्रसुति गृह ल्याईएको छ।
3. महिला तथा किशोरीको विशेष संरक्षण 
रसुवाको उत्तरगया गाउँपालिकाको २ वटा अस्थाई संरक्षण स्थल (शिवालय र भिमसेनस्थान) मा UNFPA र ओरेक नेपालको समन्वयमा २ वटा महिला मैत्री स्थल (women-Friendly spaces) स्थापना गरिएको छ। 
4. विपद् प्रभावितहरूलाई विपद् प्रभावित क्षेत्रमा गैरसरकारी संस्थाबाट राहत सामग्री परिचालन
1) अन्तर्राष्ट्रिय गैरसरकारी संस्थाबाट प्राप्त सहयोगः समाज कल्याण परिषद्‌बाट प्राप्त विवरण अनुसार हालसम्म ५७ वटा अन्तर्राष्ट्रिय गैरसरकारी संस्थाले कुल रू. ४२ करोड १ लाख १५ हजार ३४० बराबरको राहत सामग्री सहयोग गरेका छन्। हालसम्म अन्तर्राष्ट्रिय गैरसरकारी संस्थाले नगद रू. ४ करोड ४६ लाख ३२ हजार ६६९ प्रधानमन्त्री दैवी प्रकोप उद्धार कोष र प्रधानमन्त्री राहत कोषमा रकम जम्मा गरेका छन्।
2) राष्ट्रिय गैरसरकारी संस्थाबाट प्राप्त सहयोगः हालसम्म ३६ वटा राष्ट्रिय गैरसरकारी संस्थाले कुल रू. १८ करोड ८६ लाख ३७ हजार ९८८ बराबरको सहयोग गरेका छन्। यसका साथै, राष्ट्रिय गैरसरकारी संस्थाहरूबाट हालसम्म नगद रू. ३ करोड १ लाख ८ हजार ८१८ प्रधानमन्त्री राहत कोषमा जम्मा भएको छ। 

